text: Ukrudtsbrænder satte ild til malkerum på vestjysk gård
  30 september 2017 kl. 07.37
  Pas på, når du bruger din ukrudtsbrænder. Lørdag morgen gik det galt på en gård i Kvong nord for Varde.
  Gårdejeren ville egentlig bare varme et rum op. Men nu venter i stedet en sigtelse for overtrædelse af beredskabsloven.
  - Der gik ild i et tidligere malkerum, da han forsøgte at varme det op med en ukrudtsbrænder, siger vagtchef hos Syd- og Sønderjyllands Politi, Ole Aamann, til TV SYD.
  Ole Aamann, vagtchef, Syd- og Sønderjyllands Politi: "Han forsøgte at varme rummet op med en ukrudtsbrænder. Nu bliver han i stedet sigtet for uforsigtig omgang med åben ild, varmekilder og andet."
  Varme kom der nok af, for der gik ild i rummet. Så da brandvæsen og politi fik anmeldelsen lørdag morgen klokken 8.05, kørte de derfor hurtigt til adressen på Glibstrubvej i Kvong for Varde.
  - Der er tale om en mindre brand, så vi har styr på branden. Men i stedet bliver gårdejeren  nu sigtet for uforsigtig omgang med åben ild, varmekilder og andet, forklarer vagtchefen.
  Ingen mennesker eller dyr kom til skade under branden.
  